Julieta Díaz

**Julieta Díaz Hermida** (Buenos Aires, Argentina, 1977ko irailaren 9a) argentinar aktorea, abeslaria eta modeloa da. Ezaguna da *Refugiado* (2014), *Juan y Eva* (2011) lanez gain,

## Bizitza 
### Telebistan eta antzerkian 
Julieta Díaz Argentinako Buenos Aires hiriburuan jaio zen 1977an. 12 urterekin hasi zen antzerkia ikasten. Bere aita, Ricardo Diaz Mourelle aktore eta bere maisuetako bat izan zen; ama Maria Bernarda Hermida, lore-terapeuta. 17 urterekin Rubens Correarekin antzerkia ikasten ari zenean, Fernando Spinerren bitartez casting batera aurkeztu eta *Bajamar, la costa del silencio* serie txikirako hautatua izan zen. 

### Lan ibilbidea 
Besteak beste, telebistako saio hauexetan hartu zuen parte: *Verdad efecto, Nueve Lunas, Carola Casini, Como pan caliente, De poeta y de loco, Gasoleros* eta *La condenas de Gabriel Doyle*. Bitartean, Cristina Moreira, Rubens Correa eta Javier Margulisekin eskolak hartzen jarraitu zuen.

Aintzatespena *Campeones de la vid*a filmarekin heldu zitzaion (Clarín saria, emakumezkoen errebelazioa), eta handik egin zuen jauzi *Ilusiones* lanean, Oscar Martínez eta Catherine Fulopekin batera. Hiru urte baino gehixeagoan, ospetsu izatetik emakumezko aktore onenaren saria izatera igaro zen, eta Clarín Espectáculos izeneko saria jaso zuen *099 Central* telenobelan egindako lanarengatik. 

Maná talde mexikarrak ere deitu zion, *Mariposa traicionera* bideoklipa egiteko; Gustavo Ceratik *Crimen* lanerako; eta Diego Torresek *Sueños* lanerako, besteak beste. Urtetan Head & Shouldersen emakumeko aktore ordezkarietako bat da Argentinan.

2003. urtean *Soy gitano* telenobelaren protagonista izan zen Osvaldo Laportekin eta Juan Darthesekin batera. Hurrengo urtean *Locas de amor* unitarioaren protagonista izan zen Leticia Brédice eta Soledad Villamilekin batera. Martin Fierro eta Clarin sariak ere irabazi zituen, emakumezko aktore protagoniista onenaren atalean.

*Soy gitano* telenobelarako flamenko klaseak hartu zituen Claudia Bauthian, Laura Manzella, Marcela Suez eta La China maistra handiarekin.

2005ean *Emma Bovary* antzezlanean jardun zuen (Emakumezkoen Ace errebelazio saria). Urte horretan bertan, *Botines* eta *Mujeres asesinas* telesailetako bi protagonista lan eman ziren telebistan. Bitartean, Ana Maria Bovo, Gabriel Chamé Buen Día eta Cristina Moreirarekin eskolak hartzen jarraitu zuen. 2006an, Canal 13ko Argentinako *Mujeres asesinas* telesaileko bi kapitulutan eta Teleféko *Al limite laneko* bi kapitulutan parte hartu zuen. 2009. urtean *Valientes* telenobela arrakastatsuaren protagonista izan zen, aldi berean antzerki denboraldia Buenos Airesen eta udan Mar del Platan egin zuen *El año que viene a la mismo hora* antzezlanarekin, Adrián Suarrekin batera, Marcos Carnevaleren zuzendaritzapean. 

2010ean kantu eskolak hartzen hasi zen Katie Viqueria maistra eta ahots entrenatzailearekin. 2012an, parte-hartze berezia izan zuen Telefék eman zuen *Graduados* telekomedian, Undergrounden fikzioan, eta Nancy Dupláa eta Daniel Hendler izan ziren protagonistak. Gainera, Soledad Silveyra eta Oscar Martínez aktoreek parte hartu zuten Canal Trece katean. Zineman, 2011n, *Juan y Eva* filmean protagonista izan zen, Paula De Luqueren zuzendaritzapean; 2008an *Norma Arrostito y* *Gaby, la montonera*; 2007an *La señal*, eta 2006an *Maradona, la mano de Dios*. Besteak beste, *Derecho de familia*, *Herencia*, *Déjala correr* eta *Ruptura* lanetan ere parte hartu zuen. 2012an estreinatu zen *Dos más dos* filma, milioi bat ikusle izan zituen komedia, Adrian Suar protagonista zuena eta Diego Kaplan zuzendari lanetan.

2013an, Marcos Carnevalek zuzendutako *Corazón de León* filmeko protagonista izan zen Guillermo Francellarekin batera, 1.700.000 ikusle baino gehiago izan zituen komedia erromantikoa. Urte berean, *Los Locos Addams* Broadwayko musikalaren bertsio argentinarraren protagonista ere izan zen, Puma Goity eta Laura Natalia Esquivelekin batera, Morticia Addamsen rolean.

2014an *En terapia* lan arrakastatsuan parte hartu zuen *Diego* Perettirekin batera. Emanaldi horrengatik Antzeztaldeko Emakumezko Aktore Onenaren Martin Fierro Saria jaso zuen. *Sres Papis* telenobelan ere parte hartze berezia egin zuen. Papis, Joaquin Furrielekin batera. Urte berean, *Refugiado* filmeko protagonista izan zen. Kritikak txalotu zuen haren jarduna: *Emakumezko aktore* Onenaren Sur saria jaso zuen 2015ean.

2015ean *La Casa* saioan parte hartu zuen. 2016an, Pol-kako *Silencios de familia* unitarioko kidea izan zen, Adrián Suar eta Florencia Bertottirekin batera.

## Lanak 
Besteak beste, lan hauexetan hartu du parte:

### Zinea 
## Telebista 
## Bideo musikalak 
## Publizitatea 
## Antzerkia 
## Sariak eta izendapenak 
### Martin Fierro sariak 
### Clarín sariak 
### Zilarrezko Condor Sariak 
### Sur sariak 
### ACE sariak 
## Erreferentziak 
## Kanpo estekak 
* 
*
* Ficha en Cinenacional.com
* Julieta Diaz eta Diego Presa. Elkarrizketaren audioa: Río. M24 irratia. (2023ko azaroaren 16a)
* Bideo elkarrizketa: Julieta Díaz y Diego Presa en La Cuchara de M24 Fernando Tetes. (2023ko ekainaren 3a)